# Liste over islamistiske terrorangrep

«Jihad's sorte flagg» som benyttet av militante jihadister siden rundt siste halvdel av 1990-tallet.
Terrorangrep av islamske ekstremister har forekommet i global skala. Terroristene har brukt teknikker som brannstiftelse, overkjøring med fartøy, kapring, bombetrusler, selvmordsangrep, kidnapping, knivstikking og halshugging. Det følgende er en **liste over islamistiske terrorangrep** som har fått betydelig pressedekning siden den iranske revolusjonen i 1979.

## 1970-årene

## 1980-årene

## 1990-årene

## 2000-årene

### 2001

| Land | Dato | Beskrivelse | Døde | Skadde |
| --- | --- | --- | --- | --- |
| USA | 11. september | En serie av fire koordinerte terrorangrep utført av al-Qaeda som involverte kapring og styrting av passasjerfly, hvor 2996 mennesker ble drept og over 6000 skadde. | 2996 | 6000+ |

## 2010-årene

### 2013

| Land | Dato | Beskrivelse | Døde | Skadde |
| --- | --- | --- | --- | --- |
| Kenya | 21. september | En terroraksjon i Westgate-kjøpesenteret i Nairobi krevde 67 menneskeliv. | 67 | 175 |

### 2015

| Land | Dato | Beskrivelse | Døde | Skadde |
| --- | --- | --- | --- | --- |
| Danmark | 14.–15. februar | En terrorist åpnet ild ved kulturhuset Krudttønden og senere ved Københavns synagoge. To sivile ble drept og fem personer skadet. | 2 | 5 |
| Kenya | 2. april | Al-Shabaab angrep Garissa University College i Garissa hvor 148 ble drept, de fleste kristne studenter. Terroristene separerte kristne og muslimer, og slaktet brutalt ned de kristne. Flere vitner har fortalt at de brukte halshugging som metode. | 148 | ~80 |
| Frankrike | 13. november | En serie av terrorangrep i Paris dreper 137 og skader 368. Terroren involverte en serie koordinerte angrep som bestod av masseskytinger og selvmordsbombing. Denne hendelsen var den mest fatale på fransk jord siden andre verdenskrig. | 137 | 368 |

### 2016

| Land | Dato | Beskrivelse | Døde | Skadde |
| --- | --- | --- | --- | --- |
| Belgia | 22. mars | Koordinerte bombeangrep ble utløst i Brussel, inkludert to selvmordsbomber på Brussel lufthavn og en bombe på Brussels metro. Angrepet resulterte i 35 dødsfall og mer enn 300 skadde. | 35 | 300+ |
| Frankrike | 14. juli | 87 mennesker, inkludert gjerningsmannen Mohamed Lahouaiej-Bouhlel, dør under angrepet i Nice i Frankrike. Mohamed kunne kjøre en lastebil fritt langs strandpromenaden over to kilometer, hvor han bevisst styrte inn i folkemengder. 434 ble skadet. | 87 | 434 |
| Frankrike | 26. juli | En prest får strupen skåret over og fire nonner blir tatt til gisler i en kirke i Rouen i Frankrike. To terrorister blir skutt og drept av franske myndigheter. En av mennene var kjent fra før av fransk etterretning og lå på den franske regjeringens overvåkningsliste for potensielle terrorister. | 3 | 0 |
| Tyskland | 19. desember | En terrorist med lastebil fikk trengt seg inn på et julemarked ved Kaiser-Wilhelm-Gedächtniskirche på Breitscheidplatz i Berlin. 12 mennesker blir drept og 56 skadet. | 12 | 56 |

### 2017

| Land | Dato | Beskrivelse | Døde | Skadde |
| --- | --- | --- | --- | --- |
| Storbritannia | 22. mars | En mann kjører en bil over fotgjengere på sørsida av Westminster Bridge. 4 fotgjengere, 1 politimann og terroristen selv ble drept. 49 ble skadet. | 6 | 49 |
| Sverige | 7. april | En asylsøker fra Usbekistan kjørte en lastebil inn i kjøpesenteret Åhléns City, drepte fem mennesker, og skadet femten på Drottninggatan. | 5 | 15 |
| Egypt | 26. mai | Tilhengere av politisk islam åpnet ild mot flere busser som fraktet kristne pilegrimer på vei tilbake fra et koptisk kloster i Minya i Egypt. 28 personer ble drept og 22 ble såret. | 28 | 22 |
| Spania | 17.–18. august | Tre separate angrep i Barcelona dreper minst femten mennesker og skader mer enn 100. | 15 | 120 |

### 2018

| Land | Dato | Beskrivelse | Døde | Skadde |
| --- | --- | --- | --- | --- |
| Egypt | 2. november | Militante islamister utførte et bakholdsangrep mot tre busser som fraktet kristne pilegrimer på vei tilbake fra et koptisk kloster i Minya i Egypt. Minst 7 personer ble drept og over 20 personer skadd. | 7 | 20+ |
| Australia | 9. november | En mann av somalisk opphav satte fyr på en bil og knivstakk tre mennesker i Melbourne, hvorav ett offer døde av skadene. Terroristen ble skutt og drept etter konfrontasjon med politibetjenter. | 2 | 2 |
| Marokko | 17. desember | To kvinnelige skandinaviske turister, ei norsk og ei dansk, ble voldtatt og drept, en av dem halshugget, nær Imlil i Atlasfjellene. Morderne filmet drapene mens de kalte de to kvinnene «fiender av Allah» og sa at deres handlinger var «Allahs vilje». Fire mistenkte menn ble arrestert i forbindelse med drapene og Marokkanske myndigheter sa de hadde sverget troskap til den islamske staten før drapene. I ettertid ble ytterligere 15 personer pågrepet i forbindelse med drapene, blant dem en sveitsisk statsborger. I tillegg er 14 personer pågrepet i Marokko for å ha hyllet drapene. | 2 | 0 |

### 2019

| Land | Dato | Beskrivelse | Døde | Skadde |
| --- | --- | --- | --- | --- |
| Kenya | 15. januar | Militante Al-Shabaab-medlemmer angrep the DusitD2-hotellet i Nairobi og drepte flere mennesker. Mange ble også alvorlig skadd. | minst 21 | ukjent |
| Storbritannia | 29. november | En tidligere straffedømt islamistisk terrorist, Usman Khan, gikk til knivangrep mot sivile under en kriminologikonferanse nært London Bridge, som han var invitert til i egenskap av å være tidligere domfelt og «avradikalisert». Terroristen ble overmannet og lagt i bakken på broen av sivile, før han blir skutt og drept av politiet. Khan bar en falsk bombevest i gjerningsøyeblikket. | 2 | 3 |

## 2020-årene

### 2020

| Land | Dato | Beskrivelse | Døde | Skadde |
| --- | --- | --- | --- | --- |
| Frankrike | 16. oktober | En lærer fikk hodet skåret av i en forstad til Paris. Læreren hadde vist Muhammed-karikaturer mens han underviste om ytringsfrihet. Gjerningsmannen var 18 år gammel med tsjetsjensk opprinnelse og ble skutt og drept av politiet. Ytterligere ni personer ble anholdt av politiet i forbindelse med drapet. | 1 | 0 |
| Frankrike | 29. oktober | Tre personer ble knivdrept i en kirke i Nice, to av dem halshugget. Gjerningsmannen ropte «Allahu Akbar» både mens han angrep og da han ble pågrepet. | 3 | – |
| Østerrike | 2. november | Fire personer drept og flere skadet i et terrorangrep i Wien. Én av gjerningsmennene, som tidligere var dømt for IS-tilknytning, ble drept av politiet. | 4 | 15 |

## Referanser